Odense Adresse-Contoirs Efterretninger, 1815-12-12
Indenlandske Efterretninger. Løverdagen den 25 f. M. afholdtes Forhør i TugtRasp- og Forbedringshuset, paa den ved Placaten af 31. August 1813 befalede Maade, i Anledning af en imellem Tugthuusfangerne aftalt, men opdaget Plan, at sætte sig i Frihed ved Udbrud næste Søndag Morgen, og under Forhøret oplystes saadenne omstændigheder mod nogle at bemeldte Fanger, at Directeuren for ovennævnte Straffeanstalt lod disse belægge med Arrest. Saasnart de andre Fanger, som hele Eftermiddagen havde viist sig urolige erfarede dette, søgte de at tiltvinge sig deres Kammeraters Løsladele af Arresten, ved til sædvanlig Sengetid, at modsætte sig deres Foresattes gjentagne befalinger om, at gaae op paa Sovelofterne, og ved at samle sig paa den store Tugthuussel, hvor de udstødte Vinduer, nedbrøde Kakkelovne og Stillerumsvægge, søndersloge Bænke, Rokke m. m., og spærrede med disse Ting Indgangen. Direkteuren, som imidlertid havde reqvireret militair Assistance, søgte vel endnu eengang at bringe Fangerne med det Gode til Rolighed; men baade mod ham og mod Kommandoet, som fulgte ham, kastedes Stene og Stykker af de sønderslagne Redskaber, da han selv blev truffen for Brystet, hvorhos Oprørerne truere med at ville sætte Jld paa Bygningen, naar ikke de Arresterede gaves fri, og raabte udaf Vinduerne til Rasphuusfangerne i disse Aflukker om Medvirkning. Ved Jndgangens Spærring hindredes de fleste af Kommandoet tragt ffyre deres skarpladte Geværer, saa at kun et Skud traf en Fange, og saarede ham i Laaret, da de øvrige vedbleve at trodse, indtil nogle Planker foranstaltedes opbrudte fra Loftet; dette bevægede de oprørske Fanger, som saae, at gjennem Andningen kunde skydes ned paa dem, til at overgive sig. - Efter det Kongelige danske Kancellies allerunderdanigste Andrag, grundet paa Nødvendigheden med Kraft at dæmpe denne oprerske Aand, som kunde have de farligste Følger for Kjøbenhavn og dens Jndvaaneres Sikkerhed, befalede Hs. Majestæt Kongen under 26 f. M. Generalauditeur og Deputeret i det Kongel. General-Kommissariats-Kollegium Bornemann, Ridder af Dannebrogen og Dannebrogsmand, Høisteretsassessor Engelhardt, og Politidirekteuren Justitsraad Hvidberg, at sammentræde i en Kommission, og uden Ophold efter den meest summariske Procesform, og saaledes som ved den militaire Lovgivning i Henseende til Standretter er fastsat, at undersøge og paakiende denne Sag, da Dommen før Afsigelsen skulde forsynes med Kongelig Resolution. - Forhøret begyndtes strax, og Jndholdet af den ved Kommissionen næste Dags Formiddag affattede Dom, er følgende: Tugthuusfangerne Hans Jensen Næsbye og Johan Henrich Hamp ere ved de i Straffeanstalten, ansatte Betienters bredigede Rapporter, jevnførte med bemeldte tvende Fangers egne Medskyldiges Udsigende, overbeviste, at have paa egne og de øvrige Fangers Vegne ført Ordet under de tumultuariske Optrin, ja endog efter Kommendorts Ankomst erklæret de Arrestere es Løsladelse, som det reeneste Vilkaar for de øvrige Fangers Rolighed. Efter bemeldte Omstændigheder, og deels paa Grund af, at Fangernes Opsætsighed mod deres Foresatte har været udviist under en Sammenrottelse, og ledsaget med Fare for disses Personer, deels med Hensyn saavel til almindelige Straffegrundsætninger, som i Særdeleshed til dem, hvorpaa Plakaten af 31 August 1813 er bygget, og i Betragtning af de nævnte tvende Forbryderes Stilling, samt de paa dem allerede anvendte Straffe, tilkiendes dem at have deres Liv forbrudt. Derimod have som andre Fanger ved deeltaget i Næsbyes og Hamps Handlinger; men i mindre Grad og de bor desaarsag ikkun straffes saaledes: Rasphuusfangen Peder Hansen eller Rasmussen (hvis Alder er ikke fuldt 17 Aar) med 27 Slag Kat i een Dag og med tvende Aars Arbeide i Rasphuset efter at have udstaaer den ham ved Dom af 13 December f. A. tilkiendte Straf af trende Aars Arbeide sammesteds; endelig: Rasphuus fangen Jens Nicolaisen Hagemann, samt Tugthuus fangerne Gottfried Bøhmstedt, Jens Olsen Klein og Peter Obel Nielsen, hver med Kat i to Dage, 27 Slag hver Dag. - Kommissionsdommen blev strax efter dens Afsattelse allerunderdanigst resereret for Hs Majestæt Kongen i det neheime Statsraad, og forsynet med allerhøieste Stedfæstelse, da Kommissionen tillige befaledes, at foranstalte bemeldte Dom publiceret og uopholdeligen exeqveret; hvilken Kongel. Befaling samme Eftermiddag opfyldtes i Henseende til Næsbyes og Hamps Henrettelse, og de øvrige fem Fangers Katning første Dag, ligesom ogsaa Ketningens Gjentagelse udførtes næste Dag paa de fire dertil dømte. - Sagen mod de Fanger, hvis Løsladelse af den dem paalagte Arrest de øvrige Fanger vilde tiltvinge sig, er bleverbehandlet efter den i Plakaten af 31 August 1813 indeholdte Forskrivt.